Socioloxía

La socioloxía ye la ciencia social que se dedica al estudiu sistemáticu de los grupos y les sociedaes nes que les persones viven. Estudia cómo son creaes, manteníes o camudaes les estructures sociales, l'efeutu que tienen nel comportamientu individual y social y los cambios d'éstes, productu de la interacción social.

La socioloxía aplica métodos d'investigación empíricos, analís de datos, ellaboración de teoríes y valoración lóxica de los argumentos.

El términu "socioloxía" ye un neoloxismu creáu por Auguste Comte nel so Cursu de filosofía positivo (1838). Ye la combinación de socius (en llatín 'socio') y logos (en griegu 'estudiu' o 'conocimientu').

El terrén d'investigacion de la sociolxía ye abondu ampliu. Pue investigar dende los motivos polos que les persones seleicionen les sos pareyes hasta les razones de la desigualdá social nuna sociedá.

La socioloxía xeneralmente divídese en dos grandes árees: métodos d'investigación y teoría social de desendolcu profesional ya inteleutual. Estes árees tán íntimamente coneutaes y en munches ocasiones intercambien idees y métodos.

Tres conceutos o fenómenos importantes estudiaos na socioloxía son el poder, la ideoloxía y les clases sociales o, en términos más xenerales, la estratificación social.

La creación de la socioloxía como disciplina ta asociada a los nomes d'Henri de Saint-Simon, Auguste Comte, Karl Marx, Émile Durkheim, Ferdinand Tönnies, Vilfredo Pareto y Max Weber.

 Ver tamién 
 Llista de sociólogos
 Inmigración
 Tribu urbana
 Globalización
 Clientelismu

 Referencies 

 Enllaces esternos 

*